cyanic-selkie/wikianc huggingface dataset:
வயலூர் முருகன் கோயில்
வயலூர் தலப் பாடல்கள்
கருணை வாரி கூரேக முகமும் வீர மாறாத கழலு நீப வேல்வாகு மறவேனே
சருவ தேவ தேவாதி நமசி வாய நாமாதி சயில நாரி பாகாதி புதல்வோனே
சதம கீவல் போர்மேவு குலிச பாணி மால்யானை சகச மான சாரீசெ யிளையோனே
மருவு லோக மீரேழு மளவி டாவொ ணாவான வரையில் வீசு தாள்மாயன் மருகோனே
மநுநி யாய சோணாடு தலைமை யாக வேமேலை வயலி மீது வாழ்தேவர் பெருமாளே.
சிறப்பு விழாக்கள்
முருகப் பெருமானுக்கு தனிச் சிறப்பளிக்கும் சிவன் கோயிலானதால், இத்தலத்தின் தனிச்சிறப்பு விழாக்கள் கந்த சஷ்டி, வைகாசித் திங்கள் விசாகம் மற்றும் பங்குனித் திங்கள் உத்திரம் ஆகியவை.
புற இணைப்புகள்
பகுப்பு:திருச்சிராப்பள்ளி மாவட்டத்திலுள்ள முருகன் கோயில்கள்‎
கலகாரிப் பாலைவனம்
புகலிடம்
புலம்பெயரும் பறவைகளுக்கும், விலங்குகளுக்கும் கலகாரிப் பாலைவனம் புகலிடமாக விளங்குகிறது. முற்காலத்தில், யானைகள், ஒட்டகச்சிவிங்கிகள் போன்ற பேரின விலங்குகளின் வாழ்வாதாரங்களாக இருந்துள்ளது. அதோடு, சிறுத்தைகள், சிறுத்தைப்புலிகள் மற்றும் சிங்கங்கள் புகலிடமாக இருந்துவந்த ஆற்றுப் படுக்கைகளின் பெரும்பகுதி மேய்ச்சல் நிலமாக உள்ளது.
அமைவிடம்
நீல வண்ண கோள் எனும் புவியில் ஆபிரிக்க கண்டத்தின் தென்பகுதியில் காணப்படும் கலகாரிப் பாலைவனம், பூமியின் தென் கோளத்தில் நிலநடுக்கோட்டின் நெருக்கமாக  ஆபிரிக்க தட்டில் அமைந்துள்ளது. அப்பாலைவனம், சுமார் அறுபது கோடி (Sixty Million) ஆண்டுகளுக்கு முன்பு தோன்றியிருக்குமென்றும், இப்பாலைவனம் அவுஸ்திரேலிய பாலைவனங்களோடு ஒத்துபோவதாகவும் ஆய்வுகளால் அறியப்பட்டுள்ளது.
வடிகால் அமைப்பு
கலகாரிப் பாலைவன பகுதியில், பருவகால வெள்ளப்பெருக்கின்போது வடிகாலமைப்பான வறண்ட பள்ளதாக்குகள் வழியாக பெரும் கடாய் (pan) பகுதிகளான, போட்சுவானாவின் மக்கடிக்காடி (Makgadikgadi) கடாய் பகுதியும், மற்றும் நமீபியாவின் எதோசா (Etosha) எனும் கடாய் பகுதியும் வடிகாலமைப்பாக காணப்படுகிறது. மேலும், ஒமுரம்பா (Omuramba) என்றழைக்கப்படும் "பண்டைய உலர் நதி படுக்கைகள்" மழைக்காலங்களில், கலகாரியின் மத்திய வடக்கு பகுதியில் பயணித்து நீராதாரங்களாக விளங்குகின்றது.
கழிமுகப் பகுதி
கலகாரி பாலைவன மையப்பகுதி, கழிமுகப் பகுதியாகக் காரணம் ஒக்கவாங்கோ (Okavango River) நதியாகும். இந்நதி ஆப்பிரிக்காவின் அங்கோலா நாட்டின் பீடபூமியில் உற்பத்தியாகி 1,600 கிலோமீட்டர் (1000 மைல்கள்) பயணித்து வடமேற்கு போட்சுவானாவின் கலகாரி கழிமுகப் பகுதியை வந்தடைகின்றன. மேலும், ஆப்பிரிக்காவின் நான்காவது பெரிய இந்நதி கடலை நோக்கி பாயாமல் வழக்கத்துக்கு மாறாக கலகாரி பாலைவனத்தின் மையப்பகுதியில் நிரந்தர கழிமுகமாக "டெல்டாவாக" (Delta)  மாறிவிடுகிறது.
தாவரங்கள் மற்றும் மலர்கள்
கலகாரி பாலைவனம் உலர்தன்மையோடு இருப்பினும் பல்வேறு தாவரங்கள் வளர்வதற்கு துணைபுரிகிறது. இவ்வறண்ட நிலத்திற்குரிய தாவரமான சீத்திம் "பசை தரும் வேலமரம்" (Acacia) போன்ற மரமும், மூலிகைகளும், புற்களும் வளர ஏதுவாக உள்ளது. மேலும், கொம்பு முலாம்பழம் "ஆப்பிரிக்க கொம்பு வெள்ளரி" அல்லது "பழகூழ் முலாம்பழம்" (Kiwano frui "tCucumis metuliferus" or Jelly Melon), சூர்நகம் அல்லது "பேய் நகம்" (Devil Claw ) என்றழைக்கப்படும் இதுபோன்ற பழக் கொடிகள் பெருமளவில் கலகாரியில் செழிப்பதாக அறியப்படுகிறது.
புற இணைப்புகள்
பகுப்பு:பாலைவனங்கள் பகுப்பு:சூழலியல்
மூன் மூன் சென்
ஆரம்பகால வாழ்க்கை
மூன் மூன் சென் கல்கத்தாவிலுள்ள பெங்காலி குடும்பத்தில் பிரபல பெங்காலி நடிகை சுசித்ரா சென் மற்றும் டிபனாத் சென் ஆகியோருக்குப் பிறந்தார். பல்லிகுன்கே பிளேசைச் சேர்ந்த அவரின் அப்பா கொகத்தாவின் பெரும்பணக்கார தொழிலதிபர்களில் ஒருவரான ஆதிநாத் சென்னின் மகனாவார். அவருடைய தாத்தாவான டீனாநாத் சென் திவான் அல்லது திரிபுரா மகாராஜாவின் அமைச்சராக இருந்தவர்.
அவர் லோரெட்டோ கான்வென்ட், டார்ஜீலிங் மற்றும் லோரெட்டோ ஹவுஸ், கல்கத்தாவில் படித்தார். பின்னர் இங்கிலாந்திலுள்ள ஒரு பள்ளியிலும் அதன்பின்னர் திரும்பிவந்து லோரெட்டோ கல்லூரி, கல்கத்தாவில் பட்டப்படிப்பையும் படித்தார். அவர் அவரது ஒப்பிலக்கியத் துறை முதுகலைப் பட்டத்தை கொல்கத்தாவில் உள்ள ஜடவ்பூர் பல்கலைக்கழகத்தில் பெற்றார்.
சென் குழந்தையாக இருக்கும்போது இந்தியாவின் மிகச்சிறந்த கலைஞர்களில் ஒருவரான ஜாமினி ரோயிடம் ஓவியம் கற்றார். அவர் ஓவியங்கள் மற்றும் பழங்காலச் சின்னங்களைச் சேகரித்தல் ஆகியவற்றைப் பெரிதும் விரும்புகிறார். அவர் 2000 ஆம் ஆண்டில் கொடுத்த ஒரு நேர்காணலில் பல்லிகுங்கே பெண்கள் பள்ளியில் ஓராண்டாகவும் பின்னர் வரைபடக்கலையை திரைப்பட தொழில்நுட்பங்களைக் கற்றுத்தரும் பள்ளியான சித்ரபானியிலும் கல்விகற்பித்ததாகத் தெரிவித்தார். அவர் சமூகப் பணியிலும் உற்சாகமாக ஈடுபட்டார். அவர் திருமணம் செய்வதற்கு முன்னர் ஒரு குழந்தையைத் தத்தெடுப்பது பற்றியும் எண்ணினார். சென் திரைப்படங்களில் நடிப்பதற்கு முன்னர் கொல்கத்தாவிலுள்ள பிரபல ஆண்கள் பள்ளியில் ஆங்கிலம் கற்பித்தார்.
நடிப்புத் தொழில்
மூன் மூன் சென் திருமணம் செய்து தாயான பின்னர் திரைப்படங்களிலும் தொலைக்காட்சியிலும் நடித்தார். அவரது முதல் படம் ஆண்டர் பாஹர் (1984).. இந்தத் திரைப்படத்தில் அவர் செய்திருந்த துணிச்சலான கதாபாத்திரம் ஆர்ப்பாட்டமான தர்க்கத்தை வெளிப்படையாக உருவாக்கியது.
திரைப்படத் துறையில் நுழையும் முன்னரும் நுழைந்த பின்னரும் சில மாதிரியாக்கப் பணிகளில் அவர் தனியாக (அல்லது தனது மகள்களுடன்) தோன்றினார். குறிப்பிடும்படியாக அவர் சோப்பு விளம்பரங்களில் மாடலாக இருந்தார். அவ்விளம்பரங்கள் 1980 ஆம் ஆண்டுகளில் முற்றிலும் தர்க்கத்துக்கு உரியதாக இருந்தன.. தொலைக்காட்சித் தொடர்கள் சிலவற்றில் நடிப்பது தவிர அவர் இரண்டு பெங்காலி தொலைக்காட்சித் திரைப்படங்களிலும் நடித்தார்.
சென் 70 வயதில்கூட அனைத்தையும் வெளிப்படுத்துவாரெனக் கூறினார். "வயது முக்கியத்துவமற்றது, மனப்பான்மைதான் முக்கியமானது. சோபியா உச்ச அளவான அழகான பெண். அவர் அதுபோன்ற படத்தில் இப்போதும்கூட அழகாகவே தெரிவார். ஆனால் தன்னிறைவுடன் அழகை வெளியே கொண்டுவரக்கூடிய ரேகா மற்றும் ஹேமா மாலினி போன்ற அழகான பெண்கள் இந்தியாவிலும் உள்ளனர். உண்மையில் படப்பிடிப்பானது கலையுணர்வுடனும், ரசிப்புடனும் எடுக்கப்படுகிறது என்றால் நான் என்னைப் பற்றிக் கவனத்தில் எடுக்க மாட்டேன்."
அவர் தனது இளைய மகள் ரியாவுடன் 2000 ஆம் ஆண்டில் ஒரு திரைப்படத்தில் நடித்ததுபோல இப்போது ஒரு சில திரைப்படங்களையே செய்கிறார்.. பெங்காலி மொழியில் விரிவாக ஒரு சமையல் புத்தகத்தையும் அவர் எழுதுகிறார். அது இன்னமும் வெளியிடப்படவில்லை. சமீபத்தில் அவர் எப்போதாவது தனித்துத் தோன்றுதல் அல்லது அவரது குடும்பத்துடன், இந்திய செய்தித்தாள்களின் பக்கம் 3 பிரிவுகளிலும் கூட, வழக்கமாக போலோ நிகழ்வுகளில் அல்லது திரைப்படம் சம்பந்தமான நிகழ்வுகளில் மற்றும் புதிய உணவகங்களை விளம்பரப்படுத்தத் தோன்றியுள்ளார்.
தனிப்பட்ட வாழ்க்கை
மூன் மூன் சென் திரிபுரா மாநிலத்தின் அரச குடும்பத்தின் வழிவந்த பாரத் தேவ் வர்மாவை 1978 ஆம் ஆண்டில் திருமணம் செய்தார். அவர்களுக்கு நடிகைகளான ரீமா சென் மற்றும் ரியா சென் ஆகிய இரண்டு மகள்கள் உள்ளனர். தனது வாழ்க்கைத் தொழிலான நடிப்புத் தொழிலுக்கு சீரான ஆதரவு வழங்கியதற்காக சென் தனது கணவர் மீது உயர்ந்த மரியாதை வைத்துள்ளார்.
அவரது காலஞ்சென்ற மாமியாரான, இள தேவி கூச் பீஹாரின் இளவரசி மற்றும் ஜெய்ப்பூர் மகாராணியான காயத்ரி தேவியின் மூத்த சகோதரியுமாவார்.
விருதுகள்
சென் நந்தி மாநில விருது, காலகேந்திர திரை விருது மற்றும் பாரத் நிர்மன் விருது போன்ற விருதுகளைப் பெற்றார்.
கூடுதல் வாசிப்பு
பகுப்பு:இந்தியத் திரைப்பட நடிகைகள் பகுப்பு:இந்தித் திரைப்பட நடிகர்கள் பகுப்பு:1958 பிறப்புகள் பகுப்பு:1948 பிறப்புகள் பகுப்பு:16வது மக்களவை உறுப்பினர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:கன்னடத் திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:வாழும் நபர்கள் பகுப்பு:வங்காள மக்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:கூகுள் தமிழாக்கம்-இந்தித் திரைப்படம்
அப்துல்லாஹ் ஆதம் ஜவேரி
அப்துல்லா ஆதம் ஜவேரி இன்றைக்கு சுதந்திரம் என்ற பெயர் கேட்டாலே அனைவருக்கும் நினைவில் வரும் காந்தியைத்தான் அந்த மகாத்மா காந்தியை தேசப்பிதாவாக மாற்றியவர்களில் ஒருவர் தான் இந்த அப்துல்லாஹ் ஆதம் ஜவேரி
பிறப்பு
அப்துல்லாஹ் ஆதம் ஜவேரி இன்றைய குஜராத் மாநிலம் போர்பந்தரில் பிறந்தவர், இவருடைய சகோதரர் அப்துல் கரீம் ஆதம் ஜவேரியுடன் இணைந்து தென்னாப்பிரிக்காவின் டர்பன் நகரில் 1865 ஆம் ஆண்டு தாதா அப்துல்லாஹ் கம்பெனி என்ற பெயரில் 50 சரக்கு கப்பல்களையும் 4 பயணிகள் கப்பல்களையும் கொண்ட மிகப் பெரிய நிறுவனத்தை நடத்தியவர். பல நாடுகளுக்குச் சென்று பெயர் சொல்லும் அளவுக்கு கடல் வாணிபத்தில் சிறந்து விளங்கியவர்.
காந்தியின் தென்னாப்பிரிக்க வருகை
ஜவேரி சகோதர்களின் நிறுவனமான தாதா அப்துல்லா கம்பெனியின் அலுவலக வேலைகளை முறையாகச் செய்ய சட்டம் தெரிந்த ஒரு நபரை பணிக்கு அமர்த்த வேண்டும் என்று எண்ணிக் கொண்டிருந்தனர். அச்சமயத்தில் அப்துல் கரீம் ஆதம் ஜவேரி அவர்கள் 1893 ஆம் ஆண்டு போர்பந்தரில் உள்ள தனது தாயைக்காண வந்த போது வீட்டிற்கு அருகாமையில் இருந்த சட்டம் படித்து முடித்த இளைஞர் காந்தியைசந்தித்தபின் அலுவலகப் பணிக்காக தனது சகோதரர்களுடன் கலந்து ஆலோசித்து 105 பவுண் சம்பளத்திற்கு வேலைக்கு அமர்த்தினார்கள்.
தாதா அப்துல்லா கம்பெனியின் வழக்கு தொடர்பாக டர்பன் நகரிலிருந்து பிரிட்டோரியா நகருக்கு காந்தி ரயிலில் சென்ற போதுதான், மாரிட்ஸ்பார்க் ரயில் நிலையத்தில் முதல் வகுப்புப் பெட்டியிலிருந்து வெள்ளையர் ஒருவரால் கீழே தள்ளப்பட்டார் பின்னாளில், இந்தியாவின் விடுதலைக்கே காரணமாக அமைந்தது இச்சம்பவம்.
வெளி இணைப்புகள்
பகுப்பு:இந்திய அரசியல்வாதிகள் பகுப்பு:இந்திய விடுதலைப் போராட்ட வீரர்கள் பகுப்பு:காந்தியம் பகுப்பு:குஜராத் மக்கள் பகுப்பு:இந்தியப் புரட்சியாளர்கள் பகுப்பு:குஜராத் தொழிலதிபர்கள் பகுப்பு:இந்தியத் தொழிலதிபர்கள்
தோரா
தோரா (ஆங்கில உச்சரிப்பு: /ˈtɔːrə/; எபிரேயம்: תּוֹרָה‎‎, "அறிவுறுத்தல்", "படிப்பிணை") என்பது யூத விவிலியத்தின் முதல் ஐந்து நூல்களைக் குறிக்கும். எபிரேயத்திலுள்ள முதல் ஐந்து நூல்களும் அவற்றின் முதல் சொற்றொடர்கள் மூலம் அழைக்கப்படுகின்றன. அவையாவன: பெரசிட் ("ஆரம்பத்தில்", தொடக்க நூல்), சேமோட் ("பெயர்கள்", விடுதலைப் பயணம்), வயீக்ரா, ("அவர் அழைத்தார்", லேவியர் )), பமிட்பார், ("பாலைவனத்தில்", எண்ணிக்கை, மற்றும் டெவரிம், ("வார்த்தைகள்", இணைச் சட்டம்). யூத போதக இலக்கியத்தில் தோரா எனும் பதம் முதல் ஐந்து நூல்களைக் குறிக்கின்றது. தோராவானது எழுதப்பட்ட தோரா, பேசப்பட்ட தோரா என நோக்கப்படுகின்றது. பேசப்பட்ட தோரா பாரம்பரிய பொருள் விளக்கத்தையும், தலைமுறையிலிருந்து தலைமுறைக்கு வாய்வழி பேச்சாக கடத்தப்பட்டு, விரிவாக்கப்பட்டு எழுதப்பட்டவையாகும். இது தல்மூத்(תַּלְמוּד), மிட்ராஸ்(מדרש‎) என இப்போது நூல் வடிவில் காணப்படுகின்றது.
யூத பாரம்பரியத்தின்படி, தோராவில் காணப்படும் எழுதப்பட்ட, வாய்வழி மொழியிலான எல்லா சட்டங்களும், கடவுளால் மோசேக்கு, சில சீனாய் மலையில் வைத்தும், சில பாலைவன கூடாரத்தில் வைத்தும் கொடுக்கப்பட்டன. இந்த படிப்பிணைகள் எல்லாம் பின்னர் தொகுக்கப்பட்டு மோசேயினால் எழுதப்பட்டன. அதுவே இன்றுள்ள தோரா. மத்தியகால யூத தியானவியலின்படி, உலக உருவாக்கத்திற்கு முன்பே தோரா உருவாக்கப்பட்டது என்றும், படைத்தலுக்கான நீல அச்சுப்படியாக அது பாவிக்கப்பட்டது என்றும் கூறுகின்றது. பாபிலோனிய நாடுகடத்தல் காலத்தில் (கி.மு. 600) அந்நூல்கள் எழுதப்பட்டு, பாரசீக காலத்தில் (கி.மு. 400) நிறைவுற்றன என இன்றுள்ள பல வேதாகம ஆய்வாளர்கள் நம்புகின்றனர்.
குறிப்புகள்
பகுப்பு:தோரா
இளவரசர் பிலிப்பு, எடின்பரோ கோமகன்
எடின்பரோ கோமகன் இளவரசர் பிலிப்பு (Prince Philip, Duke of Edinburgh, பிறப்பு: கிரேக்கம் மற்றும் தென்மார்க்கின் இளவரசர் பிலிப்பு; 10 சூன் 1921 – 9 ஏப்ரல் 2021) ஐக்கிய இராச்சியத்தின் இரண்டாம் எலிசபெத்தின் கணவராவார். பிரித்தானியாவின் மிக நீண்டகாலம் வாழ்ந்த உடனுறை துணையும் அரசாட்சி புரியும் ஒருவரின் மிக முதுமையான வாழ்க்கைத்துணையும் ஆவார்.
இளவரசர் பிலிப்பு கிரேக்கம் மற்றும் தென்மார்க்கு அரச குடும்பங்களில், கிரேக்கத்தில் பிறந்தார். இவர் பிறந்து 18 மாதங்களில் இவரது குடும்பம் நாட்டிலிருந்து நாடு கடத்தப்பட்டது. பிரான்சு, செருமனி, ஐக்கிய இராச்சியம் ஆகிய நாடுகளில் கல்வி கற்றபின், 1939 இல், தனது 18-வது அகவையில், பிரித்தானிய அரச கடற்படையில் சேர்ந்தார். இரண்டாம் உலகப் போர் காலத்தில், நடுநிலக் கடல், பசிபிக் கடற்படைகளில் தனித்துவத்துடன் பணியாற்றினார்.
உலகப் போருக்குப் பிறகு, எலிசபெத்தை திருமணம் செய்ய ஐக்கிய இராச்சியத்தின் ஆறாம் ஜோர்ஜ் மன்னர் பிலிப்புக்கு அனுமதி வழங்கினார். 1947 சூலையில் அவர்களின் திருமண நிச்சயம் குறித்த அதிகாரபூர்வ அறிவிப்புக்கு முன்னர், இளவரசர் பிலிப்பு தனது கிரேக்க மற்றும் தென்மார்க்குப் பட்டங்களைக் கைவிட்டு, இயற்கையான பிரித்தானியராக மாறி, அவரது தாய்வழிப் பாட்டா, பாட்டிகளின் குடும்பப்பெயரான மவுண்ட்பேட்டனை ஏற்றுக்கொண்டு, பிலிப் மவுண்ட்பேட்டனானார். பிலிப்பு-எலிசபெத்து திருமணம் 1947 நவம்பர் 20 இல் நடைபெற்றது. "எடின்பரோ கோமகன்", "மெரியோனெத் கோமகன்", "கிரீனிச் பிரபு" ஆகிய பட்டங்களை மன்னர் ஜார்ச் அவருக்கு வழங்கினார். 1952 ஆம் ஆண்டில் எலிசபெத் மகாராணியாக முடிசூட்டியதை அடுத்து, பிலிப்பு தீவிர இராணுவ சேவையில் இருந்து விலகினார். 1957 இல் இவர் பிரித்தானிய இளவரசர் என்ற பட்டம் வழங்கப்பட்டது. பிலிப்புக்கு எலிசபெத்துடன் நான்கு குழந்தைகள் பிறந்தனர்: வேல்சு இளவரசர் சார்லசு; இளவரசி ஆன், யார்க் கோமகன் இளவரசர் ஆன்ட்ரூ; மற்றும் வெசெக்சு கோமகன் இளவரசர் எட்வர்டு ஆகியோர்.
அடிக்குறிப்பு
<references group="N"/>
வெளி இணைப்புகள்
பகுப்பு:1921 பிறப்புகள் பகுப்பு:2021 இறப்புகள் பகுப்பு:ஐக்கிய இராச்சியத்தின் அரச குடும்பத்தினர் பகுப்பு:குலுக்ஸ்பெர்க்ஸ் இல்லம்
சரபேசுவரர்
உத்திர காமிகாகமம் இந்த வடிவத்தினை ஆகாச பைரவர் என்று கூறுகிறது. தத்வநிதி சிற்பநூல் இவ்வடிவத்திற்கு 32 கைகள் இருப்பதாக கூறுகிறது. இக்கால்களில் ஒன்று துர்க்கையமம்னை அனைத்தவாறு இருக்கும். இந்த வடிவத்தின் சக்தி தேவி அரிப்ரணாசினி.
வியாசர் இந்த மூர்த்தியை பரிகாரமற்ற துன்பத்திற்கும், நோய்களுக்கும், விஷபயம் மற்றும் பூத பிரேத உபாதைகள் ஆகியவற்றுக்கு வணங்கலாம் என்று கூறுகிறார்.
தோற்றம்
thumb|300px|சரப மூர்த்தியின் ஓவியம் சரபேசுவரர் எட்டு கால்களும், இரண்டு முகங்களும், நான்கு கைகளும், மிகக்கூரிய நகங்களும், உடலின் இருபுறங்களில் இறக்கைகளும், சிங்கத்தினைப் போல் நீண்ட வாலும், கருடனைப் போன்ற மூக்கும், யானையைப் போன்ற கண்களும், கோரப் பற்களும், யாளியைப் போன்ற உருவமும் உடையவராக நம்பப்படுகிறார்.
லிங்க சரபேஸ்வரர்
காஞ்சிபுரம் அருகிலுள்ள தாமல் நகரில் லிங்க உருவத்தில் சரபேஸ்வரர் உள்ளார். வேறு எங்கும் இவ்வாறு லிங்க சரபேஸ்வர் இல்லை என்பது குறிப்பிடத்தக்கது.
கோவில்கள்
தஞ்சாவூர் மாவட்டத்தில் உள்ள திருபுவனம் கம்பகரேசுவரர் கோவிலில் சரப மூர்த்திக்கென தனிசந்நிதி உள்ளது. இங்குள்ள மூலவர் கம்பகரேஸ்வர சுவாமி என்று அழைக்கப்படுகிறார். இதற்கு நடுக்கம் தீர்த்த சுவாமி என்று பொருளாகும். திரிபுவனச் சக்கரவர்த்தி எனச் சிறப்புப் பெற்றிருந்த மூன்றாம் குலோத்துங்கச் சோழன் கட்டிய சிறப்பு மிக்க கோயில் திரிபுவனம் கம்பேசுவரர் கோயில். கம்பேசுவரனைத் தேவர்களின் நடுக்கம் தீர்த்த பெருமான் என்று போற்றுவர். இக் கோயிலின் முதன்மையான மூர்த்தி சிலை சரபேசுவரர் ஆகும் இவன் கட்டிய துர்க்காச்சி கோயில், தில்லையில் அமைத்த அம்பலம் ஆகிய இடங்களிலும் சரபேசுவரர் திருவுருவங்கள் உள்ளன. இராசராசன் தேவி கட்டிய திரைலோக்கிய சுந்தர கோயிலிலும் ஒரு சரபேசுவரரை அமைத்தான்.இலங்கை மட்டக்களப்பு முனைக்காடு கிராமத்தில் முத்துமாரியம்மன் ஆலயத்தில் சிவ பூசைக்கு வருடம் ஒருமுறை தெய்வமுற்று ஆடுபவரில் மக்கள் நோய் அகற்ற முற்படுகிறார். இடங்களிலெல்லாம் சரபேசுவரரைப் போற்றும் பாடல்களைப் பாடவும், பூசனை வழிபாடுகள் நிகழ்த்தவும் கி. பி. 13ஆம் நூற்றாண்டில் வழிவகை செய்தான். திருமலைநாதர் என்பவர் 14 ஆம் நூற்றாண்டில் சரபேஸ்வரர் குறித்து சரப புராணம் என்னும் தமிழ்நூலைப் பாடியுள்ளார்.
சென்னையில் போக்குவரத்து
சென்னையில் போக்குவரத்து நிலவழியில் சாலை மற்றும் தொடருந்துப் போக்குவரத்தையும், நீர்வழியில் கப்பல் போக்குவரத்தையும், வான்வழியில் வானூர்திப் போக்குவரத்தையும் கொண்டது. தரைவழி, கடல், தொடருந்து மற்றும் வான்வழி போக்குவரத்துக்கள் மூலம் வேறு நகரங்களுக்கோ புறநகர் நோக்கியோ பயணப்படலாம்.
வரலாறு
சென்னை மாநகரமே இந்தியத் தொடர்வண்டிப் போக்குவரத்தின் பிறப்பிடமாகும். 1832 ஆம் ஆண்டில், பிரித்தானிய நிர்வாகத்தின் கீழ் தொடர்வண்டிப் பாதை அமைப்பதற்கான முதல் திட்டம் சென்னையில் தொடங்கப்பட்டது. பின்னர் 1836 ஆம் ஆண்டு எ. பி காட்டன் என்ற ஒரு கட்டடப் பொறியாளர், சென்னையில் இந்தியாவில் தொடர்வண்டிக் கட்டுமான பணிக்கு வித்திட்டார். சென்னை மாநகரத்தின் வளர்ச்சிக்கு சென்னையில் இருக்கும் பல்வேறு வகையான போக்குவரத்து வசதிகள் ஒரு முக்கிய காரணமாகும்.
அழைப்பு வாடகை வண்டி
Uber cabs
Ola cabs
Leo travels 9524133432
தொடர்வண்டிப் போக்குவரத்து
சென்னையின் முக்கிய தொடர்வண்டி நிலையங்கள் எழும்பூர் மற்றும் சென்ட்ரல் தொடர்வண்டி நிலையங்கள் ஆகும்.
வான்வழிப் போக்குவரத்து
சென்னை பன்னாட்டு வானூர்தி நிலையத்தில் சென்னையைப் பிறநாடுகளுடன் இணைக்க அண்ணா பன்னாட்டு முனையமும், இந்தியாவின் பிறபகுதிகளுடன் இணைக்க காமராசர் உள்நாட்டு முனையமும் உள்ளன. இந்தியாவில் சரக்குப்போக்குவரத்து பெருமளவு உள்ள வானூர்தி நிலையங்களுள் சென்னை வானூர்தி நிலையமும் ஒன்றாகும்.
மேற்கோள்கள்
பகுப்பு:சென்னை போக்குவரத்து
கோ. போ. இராதாகிருஷ்ணன்
'''கோ. போ. இராதாகிருஷ்ணன்' (C. P. Radhakrishnan'')(பிறப்பு 1957) என்பவர் சி. பி. ஆர். என அறியப்படுபவர் ஆவார். இவர் ஓர் இந்திய அரசியல்வாதியும், பாரதிய ஜனதா கட்சியைச் சேர்ந்தவரும் கோயம்புத்தூரிலிருந்து இரண்டு முறை மக்களவைக்கு தேர்ந்தெடுக்கப்பட்டரும் ஆவார். இவர் 18 பிப்ரவரி 2023 அன்று ஜார்கண்ட் ஆளுநராக பதவியேற்றார்.
பாஜக தலைவராக
இவர் பாஜ கட்சியின் முன்னாள் தமிழ்நாடு மாநிலத் தலைவரும் ஆவார். இவர் கட்சியின் மாநிலத் தலைவராக இருந்த காலத்தில், கன்னியாகுமரியிலிருந்து சென்னை வரை யாத்திரை மேற்கொண்டார். தமிழகத்தில் பாரதிய ஜனதா கட்சியை வளர்க்கவும் வலுப்படுத்தவும் இந்த யாத்திரை ஊக்கமாக கருதப்பட்டது. தற்போது இவர் பாரதீய ஜனதா கட்சியின் தேசிய நிர்வாகக்குழு உறுப்பினராக உள்ளார். இவர் 2016 முதல் 2019 வரை அகில இந்திய கயிறு வாரியத்தின் தலைவராக இருந்தார். இது சிறு, குறு மற்றும் நடுத்தர தொழில் அமைச்சகத்தின் கீழ் செயல்படுகிறது.
மக்களவை தேர்தலில்
இராதாகிருஷ்ணன் இரண்டு முறை மக்களவை உறுப்பினராக இருந்துள்ளார். 1998 கோயம்புத்தூர் குண்டுவெடிப்புக்குப் பிறகு 1998 மற்றும் 1999 பொதுத் தேர்தல்களில் பிஜேபி சார்பில் போட்டியிட்டு வெற்றி பெற்றார். இத்தேர்தல்களில் இராதாகிருஷ்ணன் 1998-ல் 150,000 வாக்குகள் வித்தியாசத்திலும், 1999 தேர்தலில் 55,000 வாக்குகள் வித்தியாசத்திலும் வெற்றி பெற்றார்.
2004 ல் திராவிட முன்னேற்றக் கழகம் பாஜக தலைமையிலான தேசிய ஜனநாயகக் கூட்டணியுடனான உறவை முடிவுக்குக் வந்த பிறகு, கூட்டணி அமைப்பதில் பணியாற்றிய மாநிலத் தலைவர்களில் ஒருவர் இவர். இராதாகிருஷ்ணன் பின்னர் 2004 தேர்தலுக்காக அனைத்திந்திய அண்ணா திராவிட முன்னேற்றக் கழகத்துடன் உறவுகளை ஏற்படுத்த மாநில கட்சியுடன் இணைந்து பணியாற்றினார்.
2012ல், மேட்டுப்பாளையத்தில் ராஷ்டிரிய சுயம்சேவாக் சங்க தொண்டரைத் தாக்கிய குற்றவாளிகளுக்கு எதிராக நடவடிக்கை கோரி நடைபெற்ற போராட்டத்தில் கலந்துகொண்டதற்காக இராதாகிருஷ்ணன் கைது செய்யப்பட்டார்.
இவர் தெற்கு மற்றும் தமிழ்நாட்டிலிருந்து பா.ஜ.க.வின் மூத்த மற்றும் மதிப்பிற்குரிய தலைவர்களில் ஒருவராக உள்ளார். ஆர். எஸ். எஸ். மற்றும் ஜன சங்கத்துடன் 1973 முதல் தொடர்பில் உள்ளார். 2014-ல், இவர் கோயம்புத்தூர் தொகுதியிலிருந்து மக்களவைக்கு பாஜக வேட்பாளராகப் பெயரிடப்பட்டார். மேலும் தமிழ்நாட்டின் இரண்டு பெரிய கட்சிகளான திமுக மற்றும் அதிமுகவின் கூட்டணி இல்லாமல், இவர் 3,89,000 வாக்குகளுடன் இரண்டாவது இடத்தைப் பெற்றார். மீண்டும் கோயம்புத்தூரிலிருந்து 2019 தேர்தலில் போட்டியிட்டு தோல்வியடைந்தார்.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:12வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:தமிழக அரசியல்வாதிகள் பகுப்பு:ஜார்க்கண்ட் ஆளுநர்கள்
பெருங்கார் (நெல்)
பெருங்கார் (Perunkar) என்னும் இந்த நெல் வகை, ஒரு பாரம்பரிய நெல் வகையாகும். தமிழகத்தின், திருவண்ணாமலை மாவட்டத்தின், வந்தவாசி வட்டராத்தில் உள்ள "தக்கண்டராபுரம்" எனும் நாட்டுப்புறப் பகுதியில் முதன்மையாக விளையக்கூடிய இந்நெல் வகை, ஒரு ஏக்கருக்கு சுமார் 1400 கிலோ நெல் தானியமும், சுமார் 1500 கிலோ வைக்கோலும், மகசூலாக கிடைப்பதாக கருதப்படுகிறது.
பருவகாலம்
குறுகியகால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான குறுவைப் பட்டம் எனும் இப்பருவத்தில், 120 நாள் நெற்பயிரான பெருங்கார் பயிரிடப்படுகிறது. மேலும் சூன், மற்றும் யூலை மாதங்களில் தொடங்கக்கூடிய இக்குறுவைப் பட்டத்தில் தமிழகத்தின் கரூர், திருவாரூர், தஞ்சாவூர், திருச்சி, புதுக்கோட்டை மற்றும் ஈரோடு போன்ற மாவட்டங்களிலும், குறுவை சாகுபடி செய்ய ஏற்றப் பருவமாக கருதப்படுகிறது.
வளருகை
நேரடி நெல் விதைப்பு, மற்றும் நாற்று நடுதல் என இரண்டு முறைகளையும் பின்பற்றி பயிரிடப்படும் இந்த நெற்பயிர், நேரடி விதைப்புக்கு 35 கிலோ நெல் விதையும், நாற்று நடவு முறைக்கு 40 நெல்விதையும் தேவைப்படுகிறது. 4.½ அடி உயரம் வரை வளரக் கூடிய இந்நெல் இரகம், தண்டு துளைப்பான் மற்றும் கதிர்நாவாய்ப்பூச்சி ஆகியவற்றை எதிர்த்து வளரும் ஆற்றலுடையது.
சான்றுகள்
பகுப்பு:நெல் வகைகள் பகுப்பு:தமிழ்நாட்டின் நெல் வகைகள்
சீன உடைகள்
சீன உடைகள், காலத்தாலும் பிரதேசத்தாலும் வேறுபட்டு, தொன்மையானவையும் நவீனமானவையுமான பல்வேறு உடை வகைகளை உள்ளடக்குகின்றது. இவ்வாறான ஆடைகள் பற்றிய தகவல்கள் சீனப் பண்பாட்டுக்குரிய கலைப்பொருட்களிலும், பிற கலை வடிவங்களிலும் பதிவு செய்யப்பட்டுள்ளன. சீன ஆடைகள், இயங்குநிலையில் உள்ள சீன மரபினாலும், வெளியார் செல்வாக்கினாலும் மாற்றமடைந்து செல்கின்றன. சீனப் பண்பாட்டின் மரபுவழியான பாங்குகளைச் சீன உடைகள் வெளிக்காட்டுவதுடன், சீன நாகரிகத்தின் முக்கியமானதொரு பகுதியாகவும் அவை விளங்குகின்றன.
பேரரசுவாதச் சீனா
'ஆன்ஃபு' அல்லது மரபுவழி ஆன் (Han) உடைகள், மிங் வம்சம் வரையான 3000 ஆண்டுகள் பதிவு செய்யப்பட்ட வரலாற்றுக் காலத்தைச் சேர்ந்த ஆன் சீனர்களின் எல்லா வகையான மரபுவழி உடைகளையும் உள்ளடக்குகின்றது. பழங்காலச் சீனாவில், வெவ்வேறு சமூக வகுப்புக்கள் அவற்றின் தகுதி நிலைக்கு ஏற்ப வேறுபட்ட வகையிலான உடைப் பாங்குகளைப் பின்பற்றின. பெரும்பாலான ஆண்கள் கறுப்பு நிறப் பருத்திக் காலணிகளை அணிந்தனர். வசதி படைத்த உயர் வகுப்பு ஆண்கள், முக்கியமான நிகழ்வுகளில் கருநிறத் தோலால் ஆன காலணிகளைப் பயன்படுத்தினர். பெரும் பணக்காரர்களான ஆண்கள் பிரகாசமான வண்ணங்களில் அமைந்த பட்டுக் காலணிகளை அணிந்தனர். இப்பட்டுக் காலணிகளின் உட்புறம் தோலால் ஆனதாக இருப்பது உண்டு. பெண்கள் பட்டுக் காலணிகளை அணிவது வழக்கம். பாத வளர்ச்சியைக் கட்டுப்படுத்தும் வழக்கத்தைக் கைக்கொள்ளும் பணம் படைத்த பெண்கள் தாமரைக் காலணிகளை அணிவர். இது அவர்களின் சமூகத் தகுதியைக் காட்டும் ஒன்றாக 20 ஆம் நூற்றாண்டின் தொடக்கப் பகுதிவரை நீடித்திருந்தது. பெண்களின் காலணிகள் ஆண்களுடைய காலணிகளைவிட நுணுக்கமான வேலைப்பாடுகளுடன் கூடியவையாக இருந்தன.
அக்காலத்துச் சீனக் குடிசார் அதிகாரிகளும், படைத்துறை அதிகாரிகளும் தமது பதவி நிலைகளைப் பல்வேறு விதங்களில் வெளிக்காட்டினர். இவற்றுள் பெரிதும் அறியப்படுவது 'மான்டரின் சதுரம்' எனப்படும் பதவி நிலைப் பட்டை ஆகும். தொப்பியின் மேலே பொருத்தப்படும், பல நிறங்களில் அமைந்த தொப்பிக் குமிழ்கள் சமூகத் தகுதியையும் குடிசார் பதவி நிலையையும் காட்டும் இன்னொரு வழியாகப் பயன்பட்டன. ஒன்பது வகையான குடிசார் மற்றும் படைத்துறைப் பதவி நிலைகளைக் குறிக்க 12 வகையான தொப்பிக் குமிழ்கள் பயன்பட்டன.
சிங் வம்சம் (1644-1912)
மாஞ்சுக்களின் சிங் வம்சத்தின் எழுச்சியுடன், பிரபுக்களும், அதிகாரிகளும் பல வழிகளிலும் புதிய பாணிகளிலான ஆடைகளை அணியவேண்டி இருந்தது. காலப்போக்கில் மேற்குறித்த பாணிகள் பொதுமக்கள் மத்தியிலும் பரவலாகப் பயன்பட்டது. ஆண்கள் அணியும் 'சாங்சான்' எனப்படும் உடையையும், பெண்கள் அணியும் சிப்பாவோ என்னும் உடையையும் உள்ளடக்கிய 'தாங்சுவாங்', இக்காலத்தில் புதிதாக உருவான உடைப் பாணி. மாஞ்சு அலுவலர்களின் தலைப்பாகைகள் மின் வம்சத் தலைப்பாகைகளில் இருந்து வேறுபட்டுக் காணப்பட்டன. எனினும் மான்டரின் சதுரம் என்னும் பதவிநிலைப் பட்டை தொடர்ந்தும் பயன்பாட்டில் இருந்தது. இக்காலத்திலேய பெண்களின் பாத வளர்ச்சியைக் கட்டுப்படுத்தும் வழக்கம் பிரபலமானது.
மேற்கோள்கள்
பகுப்பு:சீனா பகுப்பு:உடைகள்
கல வட்டம்
ஒரு கலத்தின் கலப்பிரிவின் ஆரம்பத்துக்கும், அடுத்த கலப்பிரிவின் ஆரம்பத்துக்கும் இடையே கலத்தில் நடைபெறும் சகல செயற்பாடுகளும் ஒருமித்து கல வட்டம் (cell cycle, அல்லது cell-division cycle) என அழைக்கப்படும். கலவட்டத்தின் இறுதியில் புதிய கலங்கள் தோற்றுவிக்கப்படும். பாக்டீரியா கலங்களில் இருகூற்றுப் பிளவு இறுதியாக நடைபெற்று இரு புதிய கலங்கள் தோற்றுவிக்கப்படும். யூக்கரியோட்டா (மெய்க்கருவுயிரி) கலங்களில் தாய்க்கலத்தை ஒத்த இரு மகட்கலங்கள் தோற்றுவிக்கப்படும் இழையுருப்பிரிவோ அல்லது புணரி உருவாக்கத்துக்காக நடைபெறும் ஒடுக்கற்பிரிவு நடைபெறலாம். பொதுவாக இழையுருப்பிரிவு இரண்டு மகட் கலங்களையும், ஒடுக்கற்பிரிவு நான்கு மகட் கலங்களையும் தோற்றுவிக்கின்றன. கலப்பிரிவு கல வட்டத்தை எல்லைப்படுத்தும் அவத்தையாக இருந்தாலும், அனேகமான கலங்களில் அது கல வட்டத்தின் குறுகிய நேரத்தையே பிடித்திருக்கும். கல வட்டத்தில் கலப்பிரிவு (இழையுருப்பிரிவு அல்லது ஒடுக்கற்பிரிவு) நடைபெறாத அவத்தை இடையவத்தை என அழைக்கப்படும். இடையவத்தையின் போதே கலம் வளர்ச்சியடைவதுடன் ஊட்டச்சத்துக்களையும் சேமிக்கின்றது. பொதுவாக கலவட்டத்தில் இடையவத்தையே மிக நீண்ட அவத்தையாகும். போதியளவு வளர்ச்சியடைந்த பிற்பாடே கலப்பிரிவு நடைபெறும். பல கல வட்டங்கள் பூர்த்தியாக்கப்படுவதாலேயே கருக்கட்டலின் போது உருவாகும் தனிக்கல நுகம் வளர்ச்சியடைந்து பல்கல முழுவுடலி ஆகின்றது. தொடர்ச்சியாக வளர்ச்சியடையும் கலத்திரளில் இடையவத்தை, இழையுருப்பிரிவு அவத்தை ஆகிய இரு அவத்தைகளே உள்ளன. எனினும் வியத்தமடைந்த கலங்கள் G0 எனும் நிலைக்கும் செல்கின்றன. இது இறுதி கல வட்டத்தின் இறுதியில் பெறப்படும் அவத்தையாகும். இந்நிலையை அடைந்த கலங்கள் மீண்டும் கலவட்டத்துக்குள் சென்று புதிய கலங்களைத் தோற்றுவிப்பதில்லை. தூண்டப்படும் போது சில G0 அவத்தைக் கலங்கள் மீண்டும் கலவட்டத்துக்குள் உள்வாங்கப்படலாம். கல வட்ட அவத்தைகள்:
அப்துல் சலாம் (தலிபான் ஆளுனர்)
முல்லா அப்துல் சலாம் அகுந்த் (Mullah Abdul Salam Akhund) [1968 - 26 பிப்ரவரி 2017] தலிபான் அமைப்பின் மூத்த உறுப்பினராவார். இவர் ஆப்கானிஸ்தான் நாட்டின் குந்துஷ் மாகாணத்தின் தலிபானின் நிழல் ஆளுனராக இருந்தார். இவர் வடக்கு ஆப்கானிஸ்தான் பகுதிக்கான தலிபானின் மூத்த இராணுவ அதிகாரியாக இருந்தார். 2000 ஆம் ஆண்டு தலிபான் ஆட்சி நடந்தபோது ஆப்கானிஸ்தானில் கல்வி அமைச்சராகப் பணியாற்றினார். 2008 வரை ஆப்கானிஸ்தானின் ஜோவ்ஸியான் மாகாணத்தின் தலிபான் இராணுவ அதிகாரியாக இருந்தார். 2010 ஆம் ஆண்டு பாகிஸ்தான் நாட்டின் பைஸாலாபாத் நகரில் கைது செய்யப்பட்டு பின்னர் 2013 ஆம் ஆண்டில் விடுவிக்கப்பட்டார். ஆப்கானிய தேசியப் படையுடன் நடந்த மோதலில் 2016 ஆம் ஆண்டு அக்டோபரில் காயமடைந்தார். தானியங்கி விமானத் தாக்குதலில் இவர் 2017 பிப்ரவரி 27 அன்று அர்சி நகரில் கொல்லப்பட்டார். தலிபான் அமைப்பினர் இவரது மரணத்தை உறுதி செய்தனர். இவரது மரணத்தின் காரணமாகவே ஷாஹீன் முகாம் தாக்குதல் நடத்தப்பட்டது.
மேற்கோள்கள்
பகுப்பு:1968 பிறப்புகள் பகுப்பு:2017 இறப்புகள் பகுப்பு:ஆப்கானித்தான் நபர்கள்
ச. தமிழ்ச்செல்வன்
'''ச. தமிழ்ச்செல்வன்' (S. Tamilselvan'', பிறப்பு: 27 மே 1954) தமிழ் எழுத்தாளரும், திறனாய்வாளரும் ஆவார். இவர் 2008 ஆம் ஆண்டு, "பூ" திரைப்படத்திற்காக தமிழக அரசின் சிறந்த கதாசிரியர் விருது பெற்றவர். தமிழ்நாடு முற்போக்கு எழுத்தாளர்கள் கலைஞர்கள் சங்கங்கத்தின் மதிப்புறு தலைவராகவும் செயலாற்றி வருகிறார்.
வாழ்க்கை குறிப்பு
1954ல் தூத்துக்குடி மாவட்டம் நாகலாபுரத்தில் பிறந்து, விருதுநகர் மாவட்டம் நென்மேனி மேட்டுப்பட்டியில் வளர்ந்து பள்ளிப்படிப்பை நிறைவு செய்து, கோவில்பட்டியில் கல்லூரி படிப்பை முடித்தார். பின்னர் அஞ்சல் துறையிலும், இராணுவத்திலும், மீண்டும் அஞ்சல்துறையிலும் என மாறி மாறி பணியாற்றியவர். படிப்பறிவை சமூகத்தில் பரவலாக்கும் நோக்கில் துவக்கப்பட்ட அறிவொளி இயக்கத்தில் தன்னை இணைத்துக்கொண்டு, அதற்காக ஊதியமற்ற விடுமுறை எடுத்துக்கொண்டு முழுநேரமும் விழிப்பணர்வு சேவையாற்றினார். சேவைப் பணியிலும், இலக்கிய படைப்பிலும், தமுஎகச அமைப்பு பொறுப்புகளிலும் திறம்பட இயங்குவதற்காக அஞ்சலகப் பணியிலிருந்து விருப்ப ஓய்வு பெற்றார். தற்போது தனது இணணயர் ஓய்வு பெற்ற தலைமையாசிரியர் இரா.வெள்ளதாயுடன் சிவகாசியில் வசித்து வருகிறார்.
ச. தமிழ்ச்செல்வனின் தாய்வழி தாத்தா மதுரகவி பாஸ்கர தாஸ் "பாலகான சபா" என்ற நாடககுழு அமைத்து தமிழகம், இலங்கை என பல பகுதிகளிலும் நாடகங்கள் நடத்தியவர். தமிழ்ச்செல்வனின் தந்தை எம். எஸ். சண்முகம் திராவிட இதழ்களில் சிறுகதைகள் எழுதிய எழுத்தாளர். இரண்டு நாவல்களும் வெளிவந்துள்ளன. எழுத்தாளர் கோணங்கி மற்றும் நாடகவியலாளர் ச.முருகபூபதி இருவரும் இவரது சகோதரர்கள்.
மாணவப் பருவத்திலேயே பள்ளி நாடகங்களுக்கு கதை வசனம் எழுத துவங்கியதிலிருந்து எழுத்தின் மீது ஆர்வம் கொண்டவர் தமிழ்ச்செல்வன். தந்தை, மற்றும் சிறிய தந்தையரின் இலக்கிய ஆர்வத்தால் வீட்டில் குவிந்து கிடந்த புத்தகங்களை வாசித்து பெற்ற அனுபவம்.. அவரது வாசிப்பு தாகத்தை அதிகரித்தது. பள்ளி பருவத்திலேயே சக நண்பர்களை இணைத்துக்கொண்டு நூலகம் நடத்துமளவு வளர்ந்தது. இவரது முதல் கவிதை "ஒருநாள் டைரி" கோவில்பட்டியிலிருந்து வெளியான "நீலக்குயில்"என்ற சிறுபத்திரிக்கையில் 1972 இல் வெளியானது. தொடர்ந்து கவிதைகள் எழுதி வந்தவரின் கவனம் பின்னர் சிறுகதை பக்கம் திரும்பியது.
இராணுவ பணியிலிருந்து திரும்பிய பிறகு சிற்றிதழ்களில் வரும் முற்போக்கு கதைகளில் சிறுகதைகள் எழுத ஆரம்பித்தார். இவரது முதல் சிறுகதை "திரைச்சுவர்கள்" 1978ல் தோழர் ஜீவானந்தம் ஆசிரியராக இருந்த "தாமரை" இதழில் வெளிவந்தது. தொடர்ந்து செம்மலர் உள்ளிட்ட இலக்கிய இதழ்களில் எழுதிவந்தார்.
விருதுகள்
அவரது "வெயிலோடு போய்.." என்ற சிறுகதை, "பூ" என்ற திரைப்படமாக மலர்ந்தது. தமிழக அரசின் 2008 ஆம் வருடத்தில் சிறந்த கதாசிரியர் விருதினை அவருக்கு பெற்றுத் தந்தது. அதே படத்திற்காக ஆனந்த விகடனின் சினிமா விருதும், மக்கள் தொலைக்காட்சி விருதும் கிடைத்தது. கோவை வாசகர் வட்டம் ஜெயகாந்தன் விருது தந்து சிறப்பு செய்தது.
மேற்கோள்கள்
பகுப்பு:1945 பிறப்புகள் பகுப்பு:வாழும் நபர்கள் பகுப்பு:தமிழக எழுத்தாளர்கள்
வேலி
வேலி எனும் தலைப்பில் உள்ள கட்டுரைகளின் பட்டியல்.
பகுப்பு:பக்கவழி நெறிப்படுத்தல்
சார்லசு பாப்ரி
சார்லசு பாப்ரி (Maurice Paul Auguste Charles Fabry; 11 சூன் 1867 – 11 டிசம்பர் 1945) என்பவர் ஒரு பிரான்சிய இயற்பியலாளர் ஆவார்.
வாழ்க்கைக் குறிப்பு
சார்லெஸ் ஃபாப்ரி, பாரிசில் உள்ள ஈக்கோல் பல்தொழிநுட்பக்கழகத்தில் பட்டம் பெற்றார். ஒளியியல் மற்றும் நிறப்பிரிகைத் துறையில் அவரை ஒரு ஆளுமையாக நிலை நிறுத்திய, அவருடைய, குறுக்கிடும் விளிம்புகள் பணிக்காக 1892 ஆம் ஆண்டு பாரிஸ் பல்கலைக்கழகத்தில் முனைவர் பட்டம் பெற்றார். 1904 ஆம் ஆண்டு மார்ஸைல் பல்கலைக்கழகத்தில் இயற்பியல் பேராசிரியராக நியமிக்கப்பட்டு 26 ஆண்டுகள் அங்கு பணியாற்றினார்.
ஒளியியலில் குறுக்கிடும் விளிம்புகள் எனும் நிகழ்விற்கு விளக்கத்தைக் கண்டறிந்தார். 1899 ஆம் ஆண்டு, தன் சக பணியாளர் ஆல்பிரட் பெரோ என்பாருடன் இணைந்து பாப்ரி–பெரோ தலையீட்டுமானியைக் கண்டுபிடித்தார். என்றி புவசோனுடன் இணைந்து ஓசோன் படலத்தை 1913 இல் கண்டுபிடித்தார்.
1921 ஆம் ஆண்டு, பாப்ரி பொது இயற்பியல் பேராசிரியராக சோர்போனில் நியமிக்கப்பட்டார். புதிய ஒளியியல் நிறுவனத்தின் முதல் இயக்குநராகவும் பொறுப்பேற்றார். 1926 ஆம் ஆண்டு ஈக்கோல் பல்தொழிநுட்பக்கழகத்தில் பேராசிரியரானார். 1929 ஆம் ஆண்டு, பிரெஞ்சு வானியல் கழகத்தின் மிக உயரிய விருதைப் பெற்றார். 1931 ஆம் ஆண்டு முதல் 1933 ஆம் ஆண்டு வரை அக்கழகத்தின் தலைவராகப் பணியாற்றினார்.
பாப்ரி, தன்னுடைய பணிக்காலத்தில், 197 அறிவியல் ஆராய்ச்சிக் கட்டுரைகளையும்,14 நூல்களையும், நூற்றுக்கும் மேற்பட்ட கட்டுரைகளையும் எழுதியுள்ளார். தன்னுடைய முக்கியமான அறிவியல் சாதனைகளுக்காக, 1918 இல் இலண்டன் அரச கழகத்தின் ரம்போர்ட் பதக்கம் பெற்றார். [[ஐக்கிய அமெரிக்காவில் இவருடைய பணி அங்கீகரிக்கப்பட்டு, அமெரிக்க தேசிய அறிவியல் கழக்த்தின் ஹென்றி டிரேப்பர் பதக்கம் (1919) மற்றும் பிராங்கிளின் கல்விக்கழகத்தின் பதக்கமும் ( 1919) பெற்றார். 1927 ஆம் ஆண்டு அவர் பிரெஞ்சு அறிவியல் அகாதமிக்குத் தேர்ந்தெடுக்கப்பட்டார்.
மேற்கோள்கள்
பகுப்பு:1867 பிறப்புகள் பகுப்பு:1945 இறப்புகள் பகுப்பு:பிரெஞ்சு இயற்பியலாளர்கள்
குரு அரவிந்தன்
வாழ்க்கைக் குறிப்பு
இலங்கையின் யாழ்ப்பாண மாவட்டத்தில் காங்கேசன்துறையைப் பிறப்பிடமாகக் கொண்டவர். தந்தை பெயர் அருணசலம் குருநாதபிள்ளை. காங்கேசன்துறை நடேசுவரா கல்லூரி, தெல்லிப்பழை மகாஜனாக் கல்லூரி ஆகியவற்றின் பழைய மாணவர்.
எழுத்துத் துறையில்
இவரின் சிறுகதைகள், தென்னிந்திய சஞ்சிகைகளான ஆனந்த விகடன், குமுதம், கல்கி, யுகமாயினி ஆகியவற்றில்  வெளிவந்துள்ளன. கனடாவில் தாய்வீடு, தூறல், உதயன் போன்ற பத்திரிகைகளில் இவரது தொடர்கட்டுரைகள் வெளிவருகின்றன.
இலங்கையில் தினக்குரல், வீரகேசரி, செருமனியில் வெற்றிமணி, லண்டனில் புதினம், பாரிசில் உயிர்நிழல் போன்ற பத்திரிகைகளிலும் இவரது கட்டுரைகள் வெளிவருகின்றன.
இணையத்தில்
இணையத்தில் "பதிவுகள்", "திண்ணை" போன்ற இணையத்தளங்களில் நாடகம், படைப்பிலக்கியம் சம்பந்தமான விமர்சனக் கட்டுரைகளை எழுதி வருகின்றார்.
மேடை நாடகங்கள்
தெல்லிப்பழை மகாஜனா பழைய மாணவர்களின் கலைவிழாவுக்காக இவர் நாடகங்களை எழுதியுள்ளார்.
திரைக்கதை
கனடாவில் பல திரைப்படங்களுக்கு இவர் திரைக்கதை வசனம் எழுதியுள்ளார்..
வெளி இணைப்பு
பகுப்பு:கனேடியத் தமிழ் எழுத்தாளர்கள் பகுப்பு:ஈழத்து எழுத்தாளர்கள்
வெட்டியார்
வெட்டியார்(Vettiyar) இந்தியாவில் உள்ள கேரளாவில் ஆலப்புழை மாவட்டத்தில் உள்ள ஒரு கிராமம். இது அச்சென்கொவில் ஆற்றங்கரையில் இருக்கிறது. இது மாவேலிக்கரா மற்றும் பந்தளம் (சபரிமலையில் இறைவன் அயப்பன் பிறந்த இடம்) இடையே அமைந்துள்ளது.
மேற்கோள்கள்
பகுப்பு:கேரள மாநிலத்திலுள்ள ஊர்களும் நகரங்களும்
கருப்பையகம்
கருப்பையகம் (Endometrium) அல்லது கருப்பை உட்சளிப் படலம் பாலூட்டிகளின் கருப்பையின் உட்புறச்சவ்வு ஆகும். கருத்தரிப்பின் போது கருப்பையகத்தில் பல சுரப்பிகளும் குருதிக் கலன்களும் உருவாகின்றன. கருவுற்ற சூல்முட்டை யொன்று கருப்பையை பற்றும்போது இவை ஒன்றுடன் ஒன்று பிணைந்து சூல்வித்தகமாக மாறுகின்றன.
புற இணைப்புகள்
பகுப்பு:கருப்பை
சார்லாட்'ஸ் வெப் (1973 திரைப்படம்)
சார்லாட்ஸ் வெப் (Charlotte's Web) 1973ம் ஆண்டு வெளிவந்த ஆங்கிலத் அசைத் திரைப்படம் (Animation movie) ஆகும்.
வெளி இணைப்புக்கள்
பகுப்பு:1973 திரைப்படங்கள் பகுப்பு:ஆங்கிலத் திரைப்படங்கள் பகுப்பு:அமெரிக்கத் திரைப்படங்கள்
ஜெர்ரி லுவிஸ்
ஜெர்ரி லுவிஸ் (Jerry Lewis) (பிறப்பு: மார்ச்சு 16, 1926 - 20 ஆகத்து 2017), என்கிற ஜோசேப் லிவிட்ச, ஓர் அமெரிக்க நகைச்சுவை நடிக‌ர், திரைப்பட இயக்குனர் மற்றும் தயாரிப்பாளர் ஆவார். நடிக‌ர் டின் மார்ட்டின் கூட் இவர அமைதத மார்ட்டின்-லுவிஸ் கூட்டணி 1946ல் இருந்து 1956 வ்ரை அமெரிக்காவில் முன்னிலையில் இருந்தது. பிரபல தமிழ் நகைச்சுவை நடிக‌ர் நாகேஷ் "இந்தியாவின் ஜெர்ரி லுவிஸ்" என்று அழைக்கப்பட்டார்.
வெளி இணைப்புகள்
பகுப்பு:1926 பிறப்புகள் பகுப்பு:அமெரிக்க ஆண் திரைப்பட நடிகர்கள் பகுப்பு:சிறப்பு அகாதமி விருதை பெற்றவர்கள் பகுப்பு:2017 இறப்புகள் பகுப்பு:அமெரிக்கத் திரைப்படத் தயாரிப்பாளர்கள் பகுப்பு:அமெரிக்கத் திரைப்பட இயக்குநர்கள் பகுப்பு:அமெரிக்க ஆண் தொலைக்காட்சி நடிகர்கள் பகுப்பு:இருபதாம் நூற்றாண்டு அமெரிக்க ஆண் நடிகர்கள் பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
ஜான் ஸ்டாக்டன்
ஜான் ஹியூஸ்டன் ஸ்டாக்டன் (John Houston Stockton, பிறப்பு மார்ச் 26, 1962) முன்னாள் அமெரிக்கக் கூடைப்பந்து ஆட்டக்காரர் ஆவார். என். பி. ஏ. வரலாற்றில் மிக உயர்ந்த பந்துகையாளி பின்காவல்களின் ஒன்றாவார் என்று பல கூடைப்பந்து நிபுணர்கள் கூறுகிறார். என். பி. ஏ. வரலாற்றில் மிகவும் அதிக உதவல்களும் (Assists), திருடங்களும் (Steals) பெற்றவர் ஆவார். இவரின் பிறந்த நகரம் ஸ்போகேனில் நாலு ஆண்டு கொன்சாகா பல்கலைக்கழகத்தில் கூடைப்பந்து விளையாடி 1984ல் யூட்டா ஜேஸ் அணியை சேர்ந்தார். 2003ல் என். பி. ஏ.-யை அகலி போகும் வரை யூட்டா ஜேஸ் அணியில் கார்ல் மலோன் உடன் விளையாடி புகழுக்கு வந்தார். மலோன் உடன் "பிக் அண்டு ரோல்" (Pick and Roll) என்ற கூடைப்பந்து நுட்பத்தை மேன்மையாக செய்தார். ஆனால் இவர் ஒரு என். பி. ஏ. போரேறிப்பு கூட வெற்றி சிறக்கவில்லை; மிக உயர்ந்த போரேறிப்பு வெற்றிப்படாத வீரர்களின் இவர் ஒன்றாவார் என்று பல என். பி. ஏ. நிபுணர்கள் கூறுகிறார்.
பகுப்பு:கூடைப்பந்து விளையாட்டு வீரர்கள் பகுப்பு:1962 பிறப்புகள் பகுப்பு:வாழும் நபர்கள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள் பகுப்பு:ஐக்கிய அமெரிக்க உரோமன் கத்தோலிக்கர்கள்
மணலி ஊராட்சி
மணலி ஊராட்சி (Manali Gram Panchayat), தமிழ்நாட்டின் திருவாரூர் மாவட்டத்தில் உள்ள திருத்துறைப்பூண்டி வட்டாரத்தில் அமைந்துள்ளது. இந்த ஊராட்சி, திருத்துறைபூண்டி சட்டமன்றத் தொகுதிக்கும் நாகப்பட்டினம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2490 ஆகும். இவர்களில் பெண்கள் 1283 பேரும் ஆண்கள் 1207 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருவாரூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யுசர்கரே
யுசர்கரே (Userkare) பண்டைய எகிப்தின் பழைய எகிப்திய இராச்சியத்தை ஆண்ட ஆறாம் வம்சத்தின் இரண்டாவது மன்னர் ஆவார். இவர் பண்டைய எகிப்தை கிமு 24-ஆம் நூற்றாண்டின் பிற்பகுதியில் 1 முதல் 5 ஆண்டுகள் ஆண்டார். எகிப்தை ஆண்ட அபிதோஸ் மன்னர்கள் பட்டியலில் யுசர்கரேவின் பெயர் கொண்ட குறுங்கல்வெட்டு உள்ளது. மேலும் இவரது பெயர் துரின் மன்னர்கள் பட்டியலிலும் இடம் பெற்றுள்ள்து. தெற்கு சக்காரா கல்லிலும் மன்னர் யுசர்கரேவின் பெயர் குறிப்பிட்டுள்ளது. இவர் குறுகிய காலத்தில் இறந்து போனதால், இவரது மம்மியை, தெற்கு சக்காரா நகரத்தில் இவரது மகன் முதலாம் பெப்பி எழுப்பிய கல்லறைப் பிரமிடில் அடக்கம் செய்யப்பட்டது. இவருக்குப் பின் எகிப்தை இவரது மகன் முதலாம் பெப்பி ஆட்சி செய்தார். யுசர்கரே என்பதற்கு எகிப்தியக் கடவுள் இராவின் அருளைப் பெற்றவர் என்பது பொருளாகும்.
வெளி இணைப்புகள்
பகுப்பு:எகிப்திய மன்னர்கள்
சசனா விராட்டமா, யோக்யகர்த்தா
சசனா விராட்டமா (Sasana Wiratama) என்பது இந்தோனேஷியாவில் யோக்யகர்த்தாவில் அமைந்துள்ள ஒரு அருங்காட்சியகம் ஆகும். இது மோனுமென் பாங்கெரான் அருங்காட்சியகம் (Diponegoro Monument Museum) என்றும் அழைக்கப்படுகிறது. டிபோனெகோராவின் நினைவுச்சின்னமாக இந்த அருங்காட்சியக வளாகம் அமைந்துள்ளது. இந்த வளாகத்தில் ஒரு அருங்காட்சியகம் மற்றும் ஒரு நினைவுச்சின்னம் ஆகியவை உள்ளன, இது 18 ஆம் நூற்றாண்டின் ஜாவானிய இளவரசர் மற்றும் ஒரு தேசிய வீராங்கனையாகவும் இருந்த இளவரசர் டிபோனெகோரோவின் போராட்டத்தை நினைவுகூறும் வகையில் அமைந்துள்ளது.
வரலாறு
அருங்காட்சியகம் அமைந்துள்ள கட்டட அரங்கானது  டிபோனெகோராவின் வாரிசுகள் மூலாக யோக்யாகர்த்தா அரசாங்கத்திடம் ஒப்படைக்கப்பட்டது ஆகும். அந்த வாரிசு ராடென் அயு காஞ்சங்டெங் டிபோனெகோரா ஆவார். நியி ஹட்ஜார் தேவந்தரா மற்றும் காஞ்சங் ராடென் தும்மெங்கங் யூர்ஜோடிங்கிராட் ஆகியோருடன் ஒரு இட மாற்ற ஒப்பந்தம் கையொப்பம் ஆன பின்பாக இது ஒரு செயல்பாடு நினைவுச் சின்னமாக இயங்க ஆரம்பித்தது.1968 ஆம் ஆண்டின் நடுப்பகுதியில் இருந்து 1969 ஆகஸ்ட் 19 ஆம் நாள் வரை, வளாகத்தின் மையத்தில் அமைந்துள்ள பெண்டோபோ எனப்படுகின்ற ஜாவானிய கட்டடப்பாணியில் அமைந்திருந்த கட்டடத்தை அடுத்து அமைந்திருந்த பிரிங்கிஜிட்டன் கட்டிடத்தில் ஒரு நினைவுச்சின்னம் கட்டி முடிக்கப்பட்டது. இந்தக் கட்டடத்திற்கான ஒரு திட்டத்தை இராணுவ மாவட்ட தளபதியாக இருந்த மேஜர் ஜெனரல் சுரோனோ ஆரம்பித்து வைத்தார். பின்னர் இந்தக் கட்டடத்தை ஜனாதிபதி சுஹார்டோ திறந்து வைத்தார். இந்த இடத்திற்கு பின்னர் சசனா விராட்டாமா என்று பெயரிடப்பட்டது. சசனா விராட்டமா என்ற அந்த ஜாவானிய சொல்லுக்கு  "படையினருக்கான இடம்" என்பது பொருளாகும்.
சேகரிப்புகள்
பாங்கெரான் டிபோனெகோரா நினைவுச்சின்னம் ஒரு 20 மீட்டர் நீண்ட மற்றும் 4 மீட்டர் உயர் சுவரில் அமைந்த ஒரு புடைப்புச் சிற்பம் ஆகும். ஒரு அமைதியான டெகல்ரேஜோ கிராமத்தைப் பற்றிய கதையாக இது அமைந்துள்ளது. டிபோனெகோராமற்றும் டச்சு காலனிக்கு இடையே நடைபெற்ற ஒரு போரைப் பற்றியதாக அது உள்ளது. அந்தப் போரானதுமகலாங் என்னும் இடத்தைக் கைப்பற்றும் வரை நடந்தகொண்டிருந்தது. இந்த நினைவுச்சின்னத்தின் இரு புறங்களிலும் சுய படம் மற்றும் ஓவியம் உள்ளன. அவை மேற்குப் பக்கத்தில் பங்கெரன் டிபோனெகோராவின் சுய உருவப்படம் என்ற நிலையிலும், கிழக்குப் பக்கத்தில், போரை நடத்த ஆயத்தம் ஆகின்ற நிலையில் தயாராக உள்ள தன் கருப்பு குதிரையில் சவாரி செய்யும் வகையில் அமைந்த பாங்கெரான் டிபோனெகோராவின் ஓவியம் என்ற நிலையிலும் அமைந்துள்ளன.
HOS கொக்ரோமினோடோ தெருவில் அமைந்துள்ள கட்டிடத்தின்பாக முன் லெப்டினன்ட் ஜெனரல் ஓரிப் சோமோஹார்ட்ஜோ என்பவரின் சிலை அமைக்கப்பட்டுள்ளது அதன் கிழக்குப் பக்கத்தில் "ஆர்டே கண்ட்ரே ஆர்டே தேசோர்ட்ரே" என்று எழுதி வைக்கப்பட்டுள்ளது . மேற்குப் பக்கத்தில்  ஜெனரல் சுதிர்மனின் சிலை அமைக்கப்பட்டுள்ளது. அங்கு இந்தோனேசிய மொழி்யில் கவனக்குறைவாக இருக்காதீர்கள் என்று பொருள்படும் வகையில் "ஜங்கன் லெங்கா" என்று எழுதி வைக்கப்பட்டுள்ளது. இந்தச் சிலைகள் இந்தோனேசிய மக்கள் தம்முடைய சுதந்திரத்திற்காக போராடிய இடத்தைக் குறிக்கிறது.
வாயிலைக் கடந்து உள்ளே சென்றபின், ஒரு மசூதியின் குவிமாடத்தை ஒத்த இரண்டு மீட்டர் உயரத்தைக் கொண்டு அமைந்துள்ள ஒரு சுவர் உள்ளது, அதன் மேல் பகுதியில் ஒரு டிராகனை எதிர்க்கும் ஒரு மாபெரும் உருவத்தின் படம் உள்ளது. அந்தப் படம் ஒரு செங்கலன் மீமெட்டைக் குறிக்கும். அது ஜாவானிய எழுத்துக்களில் புத்தோ மெக்ஸோ பாசுகி நிங் பாவோனோ, என்றவாறு அமைந்தது ஆகும். அது 1825 ஆம் ஆண்டின் ஜாவானிய ஆண்டைக் குறிக்கிறது. அந்த ஆண்டு டிபோனெகோரா போரின் தொடக்கத்தைக் குறிப்பதாகும்.
டிபோனெகோரா அருங்காட்சியகத்தின் சேகரிப்பாக 100க்கும் மேற்பட்ட பொருட்கள் உள்ளன, இதில் போர் ஆயுதங்கள், நாணயங்கள், விலைமதிப்பற்ற கல் மற்றும் வீட்டு தளவாடங்கள் வரையிலான டிபோனெகோரோ துணை ராணுவப் படையினர் பயன்படுத்தி வந்த பொருட்கள் உள்ளன.
இந்த அருங்காட்சியகத்தில் சேகரித்து பாதுகாக்கப்படுகின்ற பொருள்களில் இரண்டு புனிதமான ஆயுதங்கள் அடங்கும். அதில் ஒன்று 21 வளைவுகளைக் கொண்ட க்யாய் ஒம்யாங்க் என்று பெயர் சூட்டப்பட்ட ஒரு வகைக்கத்தியாகும். அது கிரிஸ் தயாரிப்பாளரால் உருவாக்கப்பட்டதாகும். மயாபாகித்து பேரரசு காலத்தைச் சேர்ந்தவர் அவர். மற்றொரு கத்தி டென்மார்க் இராச்சியத்தைச் சேர்ந்ததாகும். இந்த இரண்டு புனித ஆயுதங்களும் பேரழிவுகளைத் தடுக்கும் சக்தியினைக் கொண்டவை என்று நம்பப்படுகிறது.
விநாயகர் ஒரு சிறிய சிலை, குதிரைகளின் சரிகை, ஹமெங்க்குபுவோனோ VIII வழங்கிய வண்டியை இழுக்கும், இரண்டு லோரோ ப்ளோனியோ (பீடம் / அடித்தளம்) சிலைகள் மற்றும் ஒரு ஜோடி அலங்கார விளக்குகள் உள்ளன. 1752 ஆம் ஆண்டில் மரம், தாமிரம் மற்றும் பித்தளை ஆகியவற்றால் செய்யப்பட்ட ஒரு தாள மற்றும் விலாஹான் போனாங் வடிவங்களில் தயாரிக்கப்பட்ட ஹமெங்க்குபுவோனோ II க்கு சொந்தமான கேமலான் (ஜாவானீஸ் இசைக்கருவி) சில பகுதிகள் உள்ளன. மண்டபத்தின் கிழக்கில் ஒரு பீரங்கியும் உள்ளது.
குறிப்புகள்
பகுப்பு:Coordinates on Wikidata பகுப்பு:இந்தோனேசிய அருங்காட்சியகங்கள்
சூரபூண்டி ஊராட்சி
சூரபூண்டி ஊராட்சி (Soorapoondi Gram Panchayat), தமிழ்நாட்டின் திருவள்ளூர் மாவட்டத்தில் உள்ள கும்மிடிப்பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1188 ஆகும். இவர்களில் பெண்கள் 583 பேரும் ஆண்கள் 605 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஈரானியப் பீடபூமி
பாரசிக பீடபூமி (Persian Plateau) அல்லது ஈரானியப் பீடபூமி (Iranian Plateau) தென்மேற்கு ஆசியா, நடு ஆசியாவில் உருவாகியுள்ள நிலவியல் அமைப்பாகும். இது அராபிய, இந்தியத் தட்டுப் புவிப்பொறைகளுக்கு இடையே சிக்கியுள்ள யூரேசியத் தட்டுப் புவிப்பொறையின் அங்கமாகும். மேற்கில் சாக்ரோசு மலைகளும் வடக்கில் காசுப்பியன் கடலும் கோபெட் தாகு மலைகளும் வடமேற்கில் ஆர்மேனிய மேட்டுநிலங்களும்  காக்கசசு மலைத்தொடரும் தெற்கில் ஓர்மூசு நீரிணையும்  பாரசீக வளைகுடாவும் கிழக்கில் பாக்கித்தானின் சிந்து ஆறும் எல்லைகளாக உள்ளன.
வரலாற்றுச் சிறப்புமிக்க இப்பகுதியில் ஈரானின் பார்த்தியா, மீடெசு, பெர்சிசு பகுதிகளும் தற்போது இழந்துள்ள பகுதிகளும் அடங்கியுள்ளன. மேற்கு எல்லையாக உள்ள சாக்ரோசு மலைகளின் கிழக்குச் சரிவையும் இதன் பகுதியாகக் கொள்ளப்படலாம். "தாழ்நில குசெசுத்தானை" வெளிப்படையாக பிரித்தானிக்கா கலைக்களஞ்சியம் நீக்கி ஈலாத்தை "மெசபொடோமிய சமவெளியிலிருந்து ஈரானியப் பீடபூமி வரை பரந்திருந்த" பகுதியாக வரையறுக்கின்றது.
ஈரானியப் பீடபூமி வடமேற்கில் காசுப்பியனிலிருந்து தென்கிழக்கே பலுச்சிசுத்தானம் வரை கிட்டத்தட்ட 2,000 கிமீக்கு பரந்துள்ளது. இது ஈரானின் பெரும்பகுதி, ஆப்கானித்தான் மற்றும் சிந்து ஆற்றுக்கு மேற்கிலுள்ள பாக்கித்தான் நாட்டுப் பகுதிகளில் அமைந்துள்ளது. 3700000 km2 பரப்பளவுள்ள இந்தப் பீடபூமி கிட்டத்தட்ட தப்ரோசு, சிராசு, பெசாவர் மற்றும் குவெட்டா நகரங்களைக் கொண்டமைந்த நாற்கோணத்தில் அடங்கியுள்ளது. இது பீடபூமி என்று அழைக்கப்பட்டாலும் இது சமதளமாக இல்லாது பல மலைத் தொடர்களை அடக்கியுள்ளது; அல்போர்சில் உள்ள தமாவந்து சிகரம் மிக உயரமாக 5610 மீட்டரிலும் மத்திய ஈரானின் லுட் வடிநிலம் 300 மீட்டருக்கு கீழாக தாழ்நிலையிலும் அமைந்துள்ளன.
மொன்சுவிக்குக் கோட்டை
thumbnail|மொன்ஜூவிக் கோட்டையின் நுழைவாயில்
வரலாறு
இந்தக் கோட்டைக்கான அடிக்கல் 1640இல் நாட்டப்பட்டது. ஓராண்டுக்குப் பின்னர் சனவரி 1641இல் இக்கோட்டை முதல் சண்டையை எதிர்கொண்டது. காத்தலோனியா குறுமன்னர் எசுப்பானிய ஆட்சிக்கு எதிராக புரட்சி மேற்கொண்டனர். எசுப்பானிய அரசரின் ஆணைப்படி, 26,000 பேர் கொண்ட படைகளுடன் பெத்ரோ பயர்தோ இந்தப் புரட்சியை ஒடுக்க படையெடுத்தார். பல நகரங்களை மீளவும் கையகப்படுத்திய எசுப்பானியப் படை மொஞ்சுவிக் சண்டையில் தோல்வி கண்டனர்.
ஐம்பதாண்டுகள் கழித்து 1694 இல் புதிய அரண்களும் கொத்தளங்களும் கட்டப்பட்டு கோட்டை கோட்டையகமாக மாறியது.
1751 இல் பழைய கோட்டை இடிக்கப்பட்டு தற்போதிருக்கும் கோட்டை எழுப்பப்பட்டது. இதன் இறுதி வடிவம் 1779இலிருந்து 1799க்குள் முடிவுற்றது. இக்காலத்தில் 120 பீரங்கிகள் கோட்டையில் இருத்தப்பட்டன.
நெப்போலியப் போர்களின் போது, பார்செலோனாவை கையகப்படுத்திய பிரெஞ்சுப் படைகள் நெப்போலியனின் ஆணைப்படி இந்தக் கோட்டையை சண்டையின்றி கைப்பற்றினர்.
20வது நூற்றாண்டில் இந்தக் கோட்டை ஓர் அருங்காட்சியகமாக மாற்றப்பட்டது. சூன் 1963இல் பிரான்சிஸ்கோ பிராங்கோவால் இங்கு படைத்துறை கவச அருங்காட்சியகம் திறக்கப்பட்டது.
தற்போதைய நிலை
ஏப்ரல் 2007இல் அரசு இக்கோட்டையை பார்செலோனா நகர மன்றத்திடம் ஒப்படைத்தது. இதனையடுத்து இது நகராட்சியின் அலுவலகமாக மாறியது. 2010 இல் இங்கிருந்த அருங்காட்சியகம் மூடப்பட்டது.
சோம் பிரகாஷ்
சோம் பிரகாஷ் (Som Parkash) (பிறப்பு:3 ஏப்ரல் 1949) இந்தியாவின் பஞ்சா மாநில பாரதிய ஜனதா கட்சி அரசியல்வாதியும், ஹோசியார்பூர் மக்களவை தொகுதியின் நாடாளுமன்ற உறுப்பினரும், நடப்பு இந்திய வர்த்தகம் & தொழில் அமைச்சகத்தின் இணை அமைச்சரும் ஆவர். இவர் முன்னர் பஞ்சாப் சட்டமன்ற உறுப்பினராக இருந்தவர்.
மொன்சுவிக்குக் கோட்டை
தற்போதைய நிலை
இந்தக் கோட்டையை மொஞ்சுவிக் கம்பிவட தொங்கூர்தி, கண்டோலா தூக்கூர்தி மூலம் அடையலாம். இவற்றிற்கு பார்செலோனா மெட்ரோவிலிருந்து அணுக்கம் உள்ளது.
சோம் பிரகாஷ்
மேற்கோள்கள்
பகுப்பு:1949 பிறப்புகள் பகுப்பு:பஞ்சாப் (இந்தியா) பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அமைச்சர்கள் பகுப்பு:இந்திய பஞ்சாப் அரசியல்வாதிகள் பகுப்பு:17வது மக்களவை உறுப்பினர்கள் பகுப்பு:பஞ்சாப் சட்டமன்ற உறுப்பினர்கள்
மொன்சுவிக்குக் கோட்டை
மேற்சான்றுகள்
பகுப்பு:எசுப்பானியாவில் உள்ள இடங்கள்
திண்டியூர் ஊராட்சி
திண்டியூர் ஊராட்சி (Thindiyur Gram Panchayat), தமிழ்நாட்டின், மதுரைமாவட்டம், மதுரை கிழக்கு வட்டம், மதுரை கிழக்கு ஊராட்சி ஒன்றியத்தில் அமைந்துள்ளது. இந்த ஊராட்சி, மதுரை கிழக்கு சட்டமன்றத் தொகுதிக்கும் மதுரை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1507 ஆகும். இவர்களில் பெண்கள் 707 பேரும் ஆண்கள் 800 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சிங்பான் வனவிலங்கு சரணாலயம்
சிங்பான் வனவிலங்கு சரணாலயம் (Singphan Wildlife Sanctuary) இந்தியாவின் நாகாலாந்து மாநிலம் மோன் மாவட்டத்தில் அமைந்துள்ளது. 2018 ஆம் ஆண்டு ஆகத்து மாதம் 16 ஆம் நாளன்று நாகாலாந்து அரசாங்கம் இச்சரணாலயத்தை யானைகள் காப்பகமாக அறிவித்தது. 'சிங்பன் யானைகள் காப்பகம்' என்றும் அழைக்கப்படும் இச்சரணாலயம் நாட்டின் 30 ஆவது யானைகள் காப்பகமாகும்.
அமைவிடம்
சிங்பான் வனவிலங்கு சரணாலயம் 5825 ஏக்கர் அல்லது 23.57 சதுர கி.மீ பரப்பளவைக் கொண்டுள்ளது. நாகாலாந்தின் வடமேற்கு பகுதியில் அமைந்துள்ள சிங்பன் வனவிலங்கு சரணாலயம் அசாமில் அமைந்துள்ள அபய்பூர் காப்புக்காடுகளுடன் தன் எல்லையைப் பகிர்ந்து கொள்கிறது.
மேற்கோள்கள்
பகுப்பு:மோன் மாவட்டம் பகுப்பு:நாகாலாந்தின் புவியியல்
குறிச்சி ஊராட்சி (சிவகங்கை)
குறிச்சி ஊராட்சி, தமிழ்நாட்டின் சிவகங்கை மாவட்டத்தில் உள்ள இளையாங்குடி வட்டாரத்தில் அமைந்துள்ளது. இந்த ஊராட்சி, மானாமதுரை சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1401 ஆகும். இவர்களில் பெண்கள் 689 பேரும் ஆண்கள் 712 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அசீசு பாக்
அசீசு பாக் வில்லா ( Aziz Bagh Villa) என்பது எழுத்தாளரும் முன்னாள் இந்திய ஆட்சிப்பணி அலுவலருமான ஆசனுதீன் அகமது அவர்களுக்குச் சொந்தமான வரலாற்றுச் சிறப்புமிக்க குடியிருப்பு ஆகும். இந்தியாவின் ஐதராபாத்து நகரில் இது உள்ளது. 1899 ஆம் ஆண்டில் பாரசீக மற்றும் உருது மொழிக் கவிஞரான அசீசு யாங் பகதூர் இந்திய –செருமன் பாணியில் அசீசு பாக் வில்லாவைக் கட்டினார். 1997 ஆம் ஆண்டில் கலை மற்றும் கலாச்சார பாரம்பரியத்திற்கான இந்திய தேசிய அறக்கட்டளை நிறுவனம் இக்குடியிருப்புக்கு கலாச்சார பாரம்பரிய விருது வழங்கி சிறப்பித்துள்ளது.
அசீசு பாக்கின் பிரதான கட்டிடம் தற்போது ஐந்தாம் தலைமுறை பேரன்களான சம்சூதின் அகமது மற்றும் சாகீர் உதின் அகமது ஆகியோருக்கு சொந்தமாக உள்ளது.
சிறப்பு மிக்க இந்த பாரம்பரிய கட்டிடம் ஐதராபாத்து நகருக்கு பெருமை சேர்க்கிறது. சாகீர் உதின் அகமது தற்போது அமெரிக்காவில் வசிக்கிறார். அடிக்கடி அசீசு பாக்கு வீட்டிற்கு வந்து திரும்புவார். அமேசான் வெளியிட்ட “அசீசு பாக், கலாச்சார பாரம்பரியம்” என்ற ஒரு புத்தகத்தையும் எழுதியுள்ளார்.
புற இணைப்புகள்
பகுப்பு:ஐதராபாத்து பகுப்பு:இந்தியப் பண்பாடு
சூறாவளி கால்வெஸ்டன், 1900
சூறாவளி கால்வெஸ்டன், 1900, (The Galveston Hurricane of 1900) அமெரிக்காவின் டெக்சாஸ் மாநிலத்தின் கால்வெஸ்டன் நகரில் செப்டம்பர் 8, 1900 இல் பலத்த நிலச்சரிவை ஏற்படுத்தியது. காற்றின் வேகம் மணிக்கு 135 மைல்கள் (215 கிமீ/மணி) என மதிப்பிடப்பட்டது. .
வெளி இணைப்புகள்
பகுப்பு:சூறாவளிகள் பகுப்பு:அமெரிக்காவில் ஏற்பட்ட புயல்கள்
பனி உள்ளகம்
பனிக்கட்டி உள்ளகம் (Ice Core) எனப்படுவது, பனியினுள் பிடித்து வைக்கப்பட்டிருக்கும் உள்ளீடுகளின் அடிப்படையில், கடந்து சென்ற மிக நீண்டகாலத்திற்கு, புவியில் ஏற்பட்ட காலநிலை மாற்றங்களையும், வளிமண்டலத்தில் இருந்த வளிமங்களின் அளவுகளைப் பற்றியும் அறிய உதவும், ஆற்றல்வாய்ந்த ஒரு அளவீட்டைக் கொடுக்கும் ஒரு முறையாகும். இம்முறையில் உருளை வடிவிலான கலன் ஒன்றைப் பயன்படுத்தி, பனிப்படுக்கை, பனிவிரிப்பு, பனியாறு கொண்ட இடங்களில் உறைபனியினூடாகத் துளையிட்டு, ஆழமான இடங்களிலிருந்து மாதிரி பெறப்படும். பொதுவாக இந்த பனி உள்ளகங்கள் அண்டார்டிக்கா மற்றும் கிரீன்லாந்தில் இருக்கும் பனிப்படுக்கைகள், பனிவிரிப்புக்கள் அல்லது வேறு இடங்களில் உயரமான மலைகளில் இருக்கும் பனியாறுகளில் இருந்து பெறப்படும்.